19.7.2022
DA
Den Europæiske Unions Tidende
L 190/187
BILAG IV
DEFINITIONER OMHANDLET I BILAG I-III 1.
Meget stort område (VLA) VLA-konceptet består af afgrænsede geografiske områder, der giver mulighed for at gruppere sensorer.
I første omgang vil den samme sensor placeret på forskellige steder i forskellige VLA'er vise forskellig præstation og merværdi.
Følgende »Meget store områder« tages i betragtning i dag: — VLA »Asien« — VLA »Europa« — VLA »Nordamerika« — VLA »Oceanien« — VLA »Stillehavet« — VLA »Sydlige Afrika« — VLA »Sydamerika«.
VLA'ernes omtrentlige placering er illustreret i denne figur:
2.
Arkitekturundersøgelser Udtrykket »arkitekturundersøgelser« omfatter en række systemtekniske aktiviteter.
Den omfatter evaluering af et givet aktivs præstation og merværdi, en given opgradering, et helt netværk af sensorer eller evaluering og klassificering af alternative udformningsløsninger og begrundelsen for deres rangordning.
Arkitekturundersøgelserne er i tråd med en bottom-up-tilgang, der er rettet mod mest værdi for pengene, idet unødvendig overlapning undgås, samtidig med at det overvåges, at systemet opfylder de høje brugerbehov.
Arkitekturundersøgelserne dækker alle systemets funktioner: sensorfunktion, databehandlingsfunktion og tjenestefunktion. 3.
Rådata Data på sensorniveau, der ikke er blevet efterbehandlet (f.eks.
data pr. radarimpuls, billeder og fotodetektion)